पंचायतों में आज से लगेंगे शिविर
सूचनाप्रौद्योगिकी एवं संचार विभाग जयपुर द्वारा मकराना पंचायत समिति में सोमवार से 11 मार्च तक भामाशाह सुविधा शिविर आयोजित किए जाएंगे।
एसडीएम मुकेश चौधरी ने बताया कि शिविरों में मुख्य रूप से पे-प्वाइंट आवेदनों पर जोर दिया जाएगा। पे-प्वाइंट के लिए मकराना ब्लॉक के सभी 36 ग्राम पंचायतों के अलावा संबंधित ग्राम पंचायत में आने वाले सभी राजस्व गांवों से दो-दो आवेदन लिए जाने हैं। उन्होंने बताया कि 6 7 मार्च को कालवा बड़ा के अटल सेवा केंद्र, 8 9 मार्च को सबलपुर के अटल सेवा केंद्र एवं 10 11 मार्च को मकराना के अटल सेवा केंद्र पर शिविर आयोजित किए जाएंगे। आवेदनों को अंतिम रूप देने के लिए सभी ग्रामसेवकों द्वारा अपनी संबंधित ग्राम पंचायतों के गांवों से आवेदन प्राप्त किए जाने हैं। शिविर के अतिरिक्त सीधे आवेदन करने के लिए आवेदक को अटल सेवा केंद्र मकराना में जाकर आवेदन देने होंगे।
hin_Deva hin_Deva hin_Deva